Den Nord-Cimbriske Tilskuer, 1846-05-19
Den svenske Kongefamilies forestaaende Besøg i herværende Hofler - hedder det i en Skrivelse fra Kjøbenhavn af 7de Mai - beskjæftiger i en overordentlig Grad vore Politikers. Fra først af var der alene anmeldt et Besøg af den unge Hertug af Upland; senere have imidlertid, paa herfra skeet Jndbydelse, saavel Kronprindsen som ogsaa Kongen selv bestemt sig til, at aflægge vort Hof et Besøg. Da Hs. Majestæt den regierende Dronning af Sverrig og Norge, med hendes 16 aarige Prindsessedatter, imidlertid samtidig vil have taget Residents i Skaane, saa smigrer Man sig her med, ogsaa at see disse ophøiede Medlemmer af den svenske Kongefamilie i Kjøbenhavn, hvorved der, som let begribeligt, vil aabne sig en vid Mark for Conjectural-Politiken. Et Hovedmoment dertil afgiver den Omstændighed, at Man vistnok i al Fald med det Første vil være betænkt paa den, Danmarks Trone nær staaende, Prinds Frederik, af Hessens Gjenformæling. Umiddelbar efter den svenske Kongefamilies Besøg ville Deres Majestæter tiltræde deres Reise til Hertugdømmerne: Hs. Majestæt Kongen for at gaae til Søbadene paa Føhr, og Hs. Majestæt Dronningen til Augustenborg. Ophævelse af Cancelli-Circulairet af 8de November f. A. Coll.-Tid. meddeler Følgende: Under 14de Mai d. A. er fra Cancelliet udfærdiget følgende Circulaire til samtlige Amtmænd og de Lehnsbesiddere, der have Amtmands Forretninger: Hans Majestæt Kongen har under 12te Dennes rescriberet Cancelliet saaledes: "Da Vi efter Vort danske Cancellies Forestilling af 8de d. M. have Grund til at antage, at Formaalet for de interimistiske Bestemmelser, som indeholdes i Cancelli Circulairet af 8de November f. A., nu i det Væsentlige er opnaaet, og at Bondestanden navnligen derved er kommen til Erkjendelse af, at de agtatoriske Bestræbelser, som øvedes af visse omreisende Personer for at udbrede Misnøie med Fæstebondens og Huusmandens Kaar, hvilke de ville see forandrede uden Hensyn til Andres Rettigheder, ligesaalidt sigte til Bondestandens, som til Statens Bedste i Almindelighed, hvilket lader haabe, at en slig Foranstaltning er overflødig, saa er det Vor allerhøieste Villie, at bemeldte Cancelli-Circulaire nu skal hæves. Vi ville imidlertid have alle Politi øvrigheder indskærpede fremdeles, enhver i sit District, at have deres Opmærksomhed henvendt paa alle, især af flere Sognes Beboere besøgte Forsamlinger, hvilke betimeligen bør anmeldes for dem, paa Landet igjennem vedkommende Sognefoged, med Angivelse af, hvem der foranlediger Forsamlingen og af de Gjenstande, der agtes forhandlede i samme, og vil Politimesteren fornemmelig have at vaage over, at saadanne Forsamlinger ikke ved tilreisende Personers agitatoriske Bestræbelser vildledes til at tage en for Samfundets Fred og god Orden skadelig Retning, hvorhos de Skyldige strax blive at drage til Ansvar for de Ulovligheder som de maatte begaae. Vi forvende derhos den kraftigste Medvirkning af Sogneforstanderne til at oplyse Bondestanden om dens sande Bedste, der stedse er Formaalet for Vor landsfaderlige Omhu. Denne allerhøieste Resolution skulde man tjenstlig have Hr. (Titul) anmodet om at bekjendtgjøre for vedkommende Politimestere, Sogneforstanderskaber og Sognefogder, idet man til videre Udbredelse og Overleverelse til Vedkommende lader et Antal trykte Exemplarer medfølge.